નવસારી જિલ્લાનાં નેશનલ હેલ્થ મીશન સાથે જોડાયેલા આરોગ્ય કર્મચારીઓ 25મી ને મંગળવારથી હડતાલ ઉપર ઉતર્યા છે. આજે 28 મી એ ચોથા દિવસે પણ હડતાલ જારી રહી હતી. એનએચએમ કર્મચારીઓ નવસારી સ્થિત જિલ્લા પંચાયત કચેરી નજીક ધરણાં કરી દેખાવ કરી રહ્યાં છે. કર્મચારીઓની મુખ્ય માંગ આમ તો પગાર વધારાની છે. કર્મચારીઓનું કહેવું છે કે પગાર બાબતે તેમને ભારે અન્યાય થઇ રહ્યો છે. તેઓ જોબ સિક્યુરિટી, સમાન કામ સમાન વેતનનો પણ મુદ્દો આગળ ધરી રહ્યાં છે.